laion/Wikipedia-Exotic huggingface dataset:
პირამიდული კვიპაროზი

პირამიდული კვიპაროზი, გუნდის ხე (ლათ. Cupressus sempervirens) — 20-25 მეტრი სიმაღლისა და 50-60 სმ დიამეტრის ხე, ცილინდრული ან პირამიდული ვარჯით. სამშობლო — მცირე აზია, ჩრდილოეთი ირანი, კვიპროსი. ვინაიდან მისი კულტურის გავრცელებას ისტორიული ფესვები შორეულ წარსულში აქვს, ამიტომ ბუნებრივი არეალის საზღვრების ზუსტი საზღვრების დადგენა შეუძლებელია. საქართველოში იგი გავრცელებულია უხსოვარი დროიდან. გვხვდება როგორ დასავლეთ საქართველოში, ასევე აღმოსავლეთ საქართველოში. პირამიდული კვიპაროზი სწრაფად იზრდება, გვალვაგამძლეა, იტანს დაბალ ტემპერატურას, ნიადაგს არ უყენებს დიდ მოთხვნას, ურიგდება ქვიან, კირიან, მშრალ მსუბუქ ნიადაგებს. ჭარბტეტნიან სველ ნიადაგზე ხანმოკლე სიცოცხლით ხასიათდება. კარგად იზრდება ღრმა ნოყიერ ნიადაგებზე. კარგად იტანს კრეჭას. მრავლდება თესლით, კალმით და მყნობით. მერქანი მეტად ძვირფასი აქვს სურნელოვანი, მჩატე, გამძლე მიწასა და წყალში, კარგად მუშავდება და ჩინებულია ავეჯის წარმოებაში. ვიკისაწყობში არის გვერდი თემაზე: პირამიდული კვიპაროზი Cupressus sempervirens — პირამიდული კვიპაროზი (ინგლისური)
დიდყვავილა მაგნოლია

დიდყვავილა მაგნოლია (ლათ. Magnolia grandiflora) — მარადმწვანე, 30 მეტრი სიმაღლის ხეა, მძლავრი, ფართო პირამიდული ვარჯით. აქვს დიდი, თეთრი, სურნელოვანი ყვავილები. ნაყოფი გირჩისებრ ნაყოფედშია მოთავსებული. მოყვითალო ალისფერი თესლი ჩამოეკიდება ბუდიდან წვრილი ძაფებით. ხეზე ყვავილები ერთბაშად არ იშლება, არამედ თანდათან — მაისიდან დაწყებული შუა ოქტომბრამდე, ამიტომ ვარჯში ერთდროულად მხოლოდ რამდენიმე გაშლილი ყვავილი შეინიშნება. სამშობლო: ჩრდილოეთ ამერიკა. ხასიათდება სინათლისა და ტენისადმი საშუალო მოთხოვნილებით, ნიადაგს კი დიდ მოთხოვნოლებას უყენებს. აქვს მძლავრი ფესვთა სისტემა, რის გამოც ქარგამძლე ჯიშია. მერქანი რბილი, მსუბუქი და ელასტიურია, კარგია ფირფიცრების დასამზადებლა, ფოთოლი შეიცავს რუტანს, რომელსაც დიდი გამოყენება აქვს მედიცინაში. მრავლდება ფესვით, კალმით, მყნობით, ძირკვის ამონაყრით.
Electronic Sound

Electronic Sound — ინგლისელი მუსიკოს ჯორჯ ჰარისონის მეორე სტუდიური ალბომი. ალბომი გამოვიდა 1969 წლის 9 მაისს ლეიბლზე Zapple Records. იგი მოხვდა დიდი ბრიტანეთის ჩარტებში. აშშ-ს ჩარტში კი #191-ე ადგილი დაიკავა. დისკში შესულია ორი ხანგრძლივი კომპოზიცია. ორივე კომპოზიცია სრულდება მუგის სინთეზატორზე. სიმღერის „No Time or Space“ ნაწყვეტები გამოიყენება ჰარისონის სხვა კომპოზიციაში, „I Remember Jeep“, ალბომიდან All Things Must Pass (1970). ალბომის გარეკანის ავტორია ჰარისონი, რომელმაც დახატა ეს უცნაური კოლაჟი. შიდა გარეკანზე ალბომის შესახებ მითითებული იყო მინიმალური ინფორმაცია და ართურ ვაქსის ციტირება - „ირგვლივ უამრავი ადამიანია, რომელიც ხმაურობს; აი კიდევ რამდენიმე.“ ექსპერიმენტული და არაკომერციული ხასიათის გამო, Electronic Sound ინგლისში წარუმატებელი აღმოჩნდა. აშშ-ში მან ოდნავ შეაღწია ბილბორდის ჩარტში. მისი მაქსიმალური ადგილი ამ რეიტინგში იყო #191. მუსიკოსმა ბერნი კრაუსემ ჰარისონს სასამართლოში უჩივლა, იმ მიზეზით, რომ, როგორც თავად ამტკიცებდა, მეორე მხარეზე გამოყენებული მუგის სინთეზატორის პარტიები იყო მისი შესრულების ჩანაწერი. კრაუსეს სახელი სინამდვილეში გამოტანილი იქნა გარეკანზე, მაგრამ უფრო ბნელ ფერებში, რამაც, ეტყობა, არ მიიქცია კრაუსეს ყურადღება. 1996 წელს პირველად გამოვიდა ალბომის ახალი გამოცემა. „Under the Mersey Wall“ – 18:43 „No Time or Space“ – 25:06 Electronic Sound საიტზე Discogs (გამოცემების სია) ↑ Electronic Sound AllMusic-ზე ↑ Gary Graff & Daniel Durchholz (eds), MusicHound Rock: The Essential Album Guide, Visible Ink Press (Farmington Hills, MI, 1999; ISBN 1-57859-061-2), p. 529. ↑ Ward, Edmund O. (9 August 1969). „Records“. Rolling Stone. დაარქივებულია ორიგინალიდან — 6 ოქტომბერი 2015. ციტირების თარიღი: 1 October 2015. ↑ "George Harrison: Album Guide", rollingstone.com (archived version retrieved 5 August 2014). ↑ Nigel Williamson, "All Things Must Pass: George Harrison's post-Beatles solo albums", Uncut, February 2002, p. 60.
ქალი პრეზიდენტების სია

1974 წლის 1 ივლისს არგენტინის, რესპუბლიკური მმართველობის ქვეყნის, აღმასრულებელი ხელისუფლების სათავეში პირველად ქალბატონი მოვიდა, ხოლო 1980 წელს ჩრდილოეთ ევროპის კუნძულოვან სახელმწიფო ისლანდიაში, მსოფლიოს ისტორიაში პირველად, საპრეზიდენტო არჩევნებში გაიმარჯვა ქალბატონმა, ეს იყო ვიგდის ფინბოგადოტირი, რომელიც კიდევ სამჯერ აირჩიეს აღნიშნულ თანამდებობაზე 1984, 1988 და 1992 წლებში. აქ წარმოდგენილია რესპუბლიკური მმართველობის ქვეყნების ქალი პრეზიდენტების სია. სახელმწიფოს მეთაური ქალები დაარქივებული 2016-10-19 საიტზე Wayback Machine. ქალი პრეზიდენტები ქალი სახელმწიფოს მეთაურები ქალი პრეზიდენტები ↑ Iceland. Presidential Election 1980
ლობნოე მესტო

ლობნოე მესტო (რუს. Лобное место), აგრეთვე ცნობილი როგორც „თავის ქალების ადგილი“ — 13 მეტრი სიგანის ქვის პლატფორმა წითელ მოედანზე, მოსკოვი, წმინდა ბასილის ტაძრის წინ. ადგილის სახელი მომდინარეობს რუსული სიტყვებიდან „შუბლი“ (ლობ) და „ადგილი“ (მესტო). ძველ რუსულში „ლობ“ ნიშნავდა მდინარის ხვეულ ნაპირს. პლატფორმა სავარაუდოდ 1530-იან წლებში უნდა აეგოთ აგურით. პირველად ნახსენებია 1547 წელს, როდესაც ივანე მრისხანე მოსკოველთა წინ სიტყვით გამოვიდა ამ ადგილას. შემდგომში ეს ადგილი ძირითადად ცარის უკაზების გამოსაცხადებლად და რელიგიური ცერემონიებისთვის გამოიყენებოდა. მიუხედავად პოპულარული წარმოდგენისა, ეს წრიული პლატფორმა სასჯელის აღსასრულებლად არასდროს გამოუყენებიათ. დროდადრო სახრჩობელას ხარაჩოებს მის გვერდით აწყობდნენ, თუმცა სახალხო სიკვდილით დასჯის პროცედურებს ვასილევსკი სპუსკზე აწყობდნენ ხოლმე წმინდა ბასილის ტაძრის უკან. ვიკისაწყობში არის გვერდი თემაზე: ლობნოე მესტო Анисимов Е. В. Юный град. Петербург времён Петра Великого. — СПб: Дмитрий Буланин, 2003. — 364 с. — ISBN 5-86007-374-7.
იტრიის მონასტერი

იტრიის მონასტერი — სამონასტრო კომპლექსი ხაშურის მუნიციპალიტეტის, დაბა სურამში, ყოფილ სოფელ იტრიაში. თარიღდება XVI-XVII საუკუნეებით. შეკეთებულია XIX საუკუნეში. კომპლექსში შედის: ღვთისმშობლის ტაძარი, სამრეკლო და გალავანი. მის შესახებ გეოგრაფი და ისტორიკოსი ვახუშტი ბატონიშვილი წერს: „სურამს ზეით, სამხრიდან მოერთვის ამ წყალს ურთხვის ხევი მას ზეით არის ისტორიული მონასტერი ყოვლადწმინდისა, უგუმბათო, დიდშენი, აწ ხუცის ამარად“. მონასტერი XVI საუკუნეს მიეკუთვნება. იგი ბაზილიკური ტიპისაა და ნაშენებია თეთრი თლილი ქვით. მონასტერი სამნავიანია. შუა ნავი გვერდით ნავებისაგან განსხვავებით მაღალია. იგი ორ წყვილ სვეტს და საკურთხეველს ეყრდნობა. მონასტერი არ არის მდიდრულად შემკული ორნამენტებით, სარდაფებით. აქ სარკმელების, კარების და კედლების მორთულობა დახვეწილია, რაც მონასტრის საერთო არქიტექტურულ მთლიანობას ერწყმის და შესანიშნავ ელფერს აძლევს. იტრიის მონასტერმა მრავალგზის განიცადა აოხრება. 1889 წლის ზაფხულში სურამში იმყოფებდა ისტორიკოსი ექვთიმე თაყაიშვილი, რომელმაც იტრიის მონასტერი მოინახულა. 1890 წელს გამოცემულ წიგნში „სამი ისტორიული ქრონიკა“ იგი ვრცლად აღწერს იტრიის მონასტერს. 1960-61 წლებში იტრიის მონასტერს აღმოსავლეთ კედლის ნაწილი ჩამოინგრა, რომელიც 1964 წელს აღადგინეს. 2017 წლამდე აქ იტრიის ღვთისმშობლის მიძინების დედათა მონასტერი იყო, ხოლო 2017 წლიდან კი მამათა მონასტერია. ღვთისმშობლის ტაძარი მდებარეობს ეზოს აღმოსავლეთ ნაწილში. აგებულია XVI საუკუნის ბოლოს კათალიკოს დოროთეოზის დაკვეთით. შენებლობის პროცესში "ურუმთ დაუწვავთ" , მაგრამ კათალიკოს მონასტრის მშენებლობა მაინც დაუმთავრებია და მრავალი საეკლესიო ნივთიც შეუწირავს. 1645 წ. ქართლის მეფე როსტომს (1632-1658 წწ.) და მის მეუღლეს მარიამს იტრიის მონასტრისათვის ყმები და მიწები უბოძებიათ. ღვთისმშობლის ტაძარი სამნავიანი ბაზილიკაა (19,95X13,3 მ), ნაგებია თლილი ქვიშაქვის კვადრებით. წყობაში გვხვდება აგურიც. აქვს ორი შესასვლელი სამხრეთით და დასავლეთით. ნავები ერთმანეთისაგან გამოყოფილია წყვილ-წყვილი ოთკუთხა ბოძებით. ნახევარწრიულ აფსიდში სამი სარკმელია. შუა სარკმლის ქვეშ დიდი ნიშია. სამრეკლო - აგებულია 1656 წელს ბეჟან ჩხეიძისა და ეკლესიის წინამძღვრის ნიკოლაოზის დაკვეთით. იგი ზევით შევიწროვებული, კოშკისებრი სამსართულიანი ნაგებობაა (6,25X4,95 მ). აშენებულია უხეშად დაკუთხული თლილი ქვის კვადრებით. XIX ს. ბოლოს სამრეკლო შეუკეთებიათ. გალავანი - (40X25 მ) აშენებულია 1656 წელს კირქვის კვადრებით. წყობა ირეგულარულია. გალავანი ფერდობის რელიეფს მიჰყვება. შესასვლელი გალავნის სამხრეთ-აღმოსავლეთ კუთხეშია გაჭრილი. მგალობლიშვილი მ., სანიკიძე თ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 435-436.  კულტურული მემკვიდრეობის პორტალი, № 17664 იტრიის ღვთისმშობლის მიძნების სახელობის ტაძარი, გაზ. „ხაშურის მოამბე“, 2015, № 13, გვ., 6
ბუდე (მრავალმნიშვნელოვანი)

ტერმინით ბუდე შეიძლება აღნიშნული იყოს: ბუდე — ნაგებობა, რომელსაც ცხოველი იშენებს ბუდე — ცხოველთა ორგანოს შემონაფენი ბუდე — მცენარის ნაყოფისა ბუდე — ლექსიკოლოგიაში
ანა (რუსეთი)

ანა იოანეს ასული (დ. 28 იანვარი 1693 — გ. 17 ოქტომბერი 1740) — რუსეთის მე-4 იმპერატორი 1730-1740 წწ., ივანე V-ის ქალიშვილი, რომანოვების დინასტიიდან. Берк К.Р. Путевые заметки о России / Пер. Ю.Н. Беспятых // Беспятых Ю.Н. Петербург Анны Иоанновны в иностранных описаниях. Введение. Тексты. Комментарии. - СПб.: БЛИЦ, 1997. - С. 111-302. Дэшвуд Ф. Дневник пребывания в С.-Петербурге в 1733 году / Пер. Ю.Н. Беспятых // Беспятых Ю.Н. Петербург Анны Иоанновны в иностранных описаниях. Введение. Тексты. Комментарии. - СПб.: БЛИЦ, 1997. - С. 55-86. Герман Э. Царствование Анны Иоанновны. 1730—1740. // Русский архив, 1866. — Вып. 1. — Стб. 1-38; Вып. 2. — Стб. 137—171; Вып. 5. — Стб. 661—674; Вып. 8. — Стб. 1349—1374; Вып. 9. — Стб. 1508—1538. დაარქივებული 2019-09-16 საიტზე Wayback Machine. Джастис Э. Три года в Петербурге / Пер. Ю.Н. Беспятых // Беспятых Ю.Н. Петербург Анны Иоанновны в иностранных описаниях. Введение. Тексты. Комментарии. - СПб.: БЛИЦ, 1997. - С. 87-110. Екатерина II. Собственноручная заметка Екатерины II о попытке Долгоруких в 1730 г. ограничить власть самодержавия // Русская старина, 1875. — Т. 12. — № 12. — С. 388. დაარქივებული 2016-08-20 საიტზე Wayback Machine. Костомаров Н. И. Русская история в жизнеописаниях ее главнейших деятелей. Анна Иоановна დაარქივებული 2011-06-04 საიტზე Wayback Machine.
იაპონური ენის უნარ-ჩვევათა ტესტი (JLPT)

იაპონური ენის ცოდნის დონეთა ტესტი არის გამოცდის ერთ-ერთი ნაირ-სახეობა იაპონურ ენაში. ტესტი განკუთვნილია იმ უცხოელთათვის, ვისთვისაც იაპონური არ არის მშობლიური ენა, არამედ შეისწავლის მას, როგორც მეორე, მესამე და ა.შ. უცხოურ ენას. იაპონური ენის ცოდნის დონეთა ტესტის სტანდარტი 1984 წელს შეიმუშავეს იაპონიის ფონდში [kokusai kōryū kikin] 国際交流基金, რომლის მეშვეობითაც შესაძლებელია ენის დაუფლების დონის საფეხურებრივი კვალიფიკაცია. ეს ტესტი ძირითადად ადგენს გამოსაცდელი პირის წერა-კითხვისა და აუდირების უნარ-ჩვევებს. იაპონური ენის ცოდნის დონეთა ტესტი იაპონური სახელწოდება არის [nihongo nōryoku shiken] 日本語能力試験, მაგრამ უცხოელთა შორის უფრო გავრცელებულია მისი ინგლისურენოვანი სახელწოდება, – Japanese Language Proficiency Test. შესაბამისად გავრცელებულია ინგლისური აბრევიატურაც JLPT, ანუ ჯეი-ელ-ფი-თი. ტესტი იყოფა ოთხ განსხვავებულ დონედ, რომელსაც იაპონურად [kyū] 級 კჲუ ეწოდება. ტესტის წარმატებით ჩაბარების შემთხვევაში გამოცდის მონაწილეებს მიეცემათ ოფიციალური სერტიფიკატი იაპონიის ფონდისაგან (The Japan Foundation). სერტიფიკატების გაცემა ცენტრალიზებული წესით ხდება. სერტიფიკატების მიღების დრო ერთ წლამდეა გასაზღვრული. Nihongo nōryoku shiken - ჯეი-ელ-ფი-თი-ს ოფიციალური საიტი (იაპონურ და ინგლისურ ენებზე) იაპონიის ფონდი: იაპონიის ფარგლებს გარეთ არსებულ დაწესებულებათა სია-ჩამონათვალი, რომლებიც ტესტირებას ატარებენ. დაარქივებული 2010-02-14 საიტზე Wayback Machine. (ინგლისურ ენაზე) JEES Japan Educational Exchanges and Services: ინფორმაცია იაპონური ენის ცოდნის დონეთა ტესტის შესახებ. დაარქივებული 2009-05-31 საიტზე Wayback Machine. (ინგლისურ ენაზე) JLPT-ში მოსამაზადებელი საიტი ქარულ ენაზე.[მკვდარი ბმული] აზიისა და აფრიკის ინსტიტუტი იაპონოლოგია იაპონური კანჯის კომპეტენციათა ტესტი იაპონური ენა (T.JL) იაპონური საქმიანი კომუნიკაციის უნარ-ჩვევათა ტექსტი
Quiet Is the New Loud

Quiet Is the New Loud — ჯგუფის Kings of Convenience სადებიუტო ალბომი. იგი გამოვიდა 2001 წელს. ალბომის პროდიუსერია კენ ნელსონი. ყველა სიმღერის ავტორი — ეირიკ გლამბეკ ბოე და ერლენდ ეიე, გარდა მითითებულისა. ყველა სიმღერის ავტორი — ეირიკ გლამბეკ ბოე და ერლენდ ეიე, გარდა სიმღერის "Manhattan Skyline" (მაგნე ფურუჰოლმენი და პოლ ვოქტორ-სავოი. ↑ Critic Reviews for Quiet Is the New Loud by Kings of Convenience. Metacritic. CBS Interactive. ციტირების თარიღი: 11 November 2015. ↑ https://www.allmusic.com/album/r523366 ↑ The A.V. Club. დაარქივებულია ორიგინალიდან — 2001-09-14. ციტირების თარიღი: 2001-09-14. ↑ NME ↑ PopMatters ↑ Pitchfork Media ↑ Q ↑ Rolling Stone
იაპონური საქმიანი კომუნიკაციის უნარ-ჩვევათა ტექსტი

იაპონური საქმიანი კომუნიკაციის უნარ-ჩვევათა ტექსტი (ანუ შემოკლებით ჯეტროს ტესტი, იაპონურ ენაზე [jetoro bijinesu nihongo nōryoku tesuto] ジェトロビジネス日本語能力テスト, ბიზნესიაპონურის უნარ-ჩვევათა ტესტი) წარმოადგენს საერთაშორისო ლეგიტიმაციის მქონე გამოცდას, რომელზეც ირკვევა გამოსაცდელი პირის უნარი თავი გაართვას იაპონურ ენაზე კომუნიკაციას საქმიან, სავაჭრო, ბიზნესგარემოში. ტესტს იაპონიის საგარეო სავაჭრო ორგანიზაცია (ინგლისურად Japan External Trade Organization, [ჯეტრო] JETRO ) ატარებს იაპონიის სამთავრობო და სამრეწველო ორგანიზაციების ხელშეწყობით, რომელთა შორისაა საგარეო საქმეთა და ვაჭრობის, აგრიკულტურისა და ინდუსტრიის სამინისტროები. გამოცდა განსაკუთრებით ორიენტირებულია იმ პირებზე, რომელთაც სურთ იაპონიაში გააგრძელონ სწავლა, ანდა ბიზნესსაქმიანობა. იაპონური კანჯის კომპეტენციათა ტესტი იაპონური ენის უნარ-ჩვევათა ტესტი (JLPT) იაპონური ენა (T.JL) იაპონოლოგია აზიისა და აფრიკის ინსტიტუტი http://www.kentei.co.jp/bjt/ დაარქივებული 2008-12-12 საიტზე Wayback Machine. (იაპონურ ენაზე) http://www.kentei.co.jp/bjt/old/en/index.html დაარქივებული 2008-12-21 საიტზე Wayback Machine. (ინგლისურ ენაზე)
ბუდე

ბუდე — ნაგებობა, რომელსაც ცხოველი იშენებს შთამომავლობის გამოსაზრდელად ან თავშესაფრად. გამრავლებისათვის გამოსაყენებელი ბუდე ნაირგვარია. მაგ., ობობას ბუდე ქსლისაგან მოქსოვილი პარკია, მარტოული კრაზანისა — მიწის უჯრედები, რომლებიც ერთიმეორესთან შეწებებულია ნერწყვით. ორაგული ქვირითს ფლავს კენჭებიან გრუნტში, სამნემსა მახათა — ბურთისებურ ბუდეში, რომელსაც წყალმცენარეებისაგან იშენებს. ფილომედუზა ქვირითს ყრის მილივით დახვეულ ფოთოლში. კუ და ნიანგი კვერცხებს ფლავენ მიწაში. ხოხბის, როჭოს, ტყის ქათმის ბუდე მარტივი ორმოა, რომელშიც მცირეოდენი საფენია. ჭინჭრაქასა და რემეზის ბუდეები ბურთისებურია. გვრიტი ფიჩხისაგან იკეთებს მარტის ბუდეს, რომელშიც კვერცხები ქვემოდან მოჩანს. ორბის ბუდე რამდენიმე ქვით და ფიჩხის ნამტვრევებითაა შემოფარგლული. რთულ ბუდეს იშენებს სოფლის მერცხალი, რომელიც ტალაცის კოშტებს ნერწყვით ამაგრებს აივნის ჭერსა და სხვა მსგავს ადგილებში. სალანგანის ბუდეს, რომელიც ჰაერზე გამკვრივებული ნერწყვისაგან შედგება, სამხრეთ აზიის მცხოვრებნი საკვებად იყენებენ. ჰამაკის მსგავს ბუდეს იკეთებს მოლაღური. ფიჩხის ნამტვრევებისა და ჩალაბულისაგანაა აშენებული შაშვის ბუდე, რომელიც შიგნიდან ტალახითაა გალესილი. ციყვის ბუდე აშენებულია ბალახბულახის, ბუმბულოვანი საფენისა და სხვა მასალისაგან. თახვი „ქოხს“ იშენებს ხის ტოტებისა და შლამისაგან. ცხოველების უმრავლესობა ბუდეს თავისთვის იშენებს. კოლონიური ბუდეები აქვთ „საზოგადოებრივ“ მწერებს: ფუტკრებს, კრაზანებს, ჭიანჭსელებს და სხვა. უზარმაზარ (7-8 მ-მდე სიმაღლის) ბუდეს იშენებენ ტერმიტები. ფრინველებიდან კოლონიებად ბუდობენ ალკები, კაირები, პინგვინები, თოლიები და სხვა. აფრიკის ფეიქარები ერთობლივად აშენებენ დიდ ბუდეს, რომელშიც წყვილ-წყვილად ბინავდებიან. ა. ჯანაშვილი, ქსე, ტ. 2, გვ. 550, თბ., 1977
გლორია მაკაპაგალ-აროიო

გლორია მაკაპაგალ-აროიო (დ. 5 აპრილი, 1947, სან-ხუანი, ფილიპინები) — ფილიპინების პოლიტიკური მოღვაწე, ფილიპინების პრეზიდენტი 2001—2010 წლებში. ქვეყნის მეორე ქალი პრეზიდენტი და ყოფილი პრეზიდენტის დიოსდადო მაკაპაგალას შვილი. მარია გლორია მაკაპაგალ აროიო დაიბადა 1947 წლის 5 აპრილს პოლიტიკოს დიოსდადო მაკაპაგალას ოჯახში. თავისი ბავშვობა მარია გლორიამ კუნძულ მინდანაოზე ქალაქ ილიგანში გაატარა, ხოლო 14 წლის გლორია უკვე საპრეზიდენტო სასახლეში გადავიდა საცხოვრებლად, რადგან მამამისი დიოსდადო მაკაპაგალი 1961 წელს ქვეყნის პრეზიდენტად აირჩიეს. საპრეზიდენტო სასახლეში გლორია 1965 წლამდე ცხოვრობდა, მანამ სანამ მამამისი ქვეყნის პრეზიდენტის მოვალეობას ასრულებდა. საშუალო განათლება და კომერციულ მეცნიერებათა ბაკალავრის ტიტული მომავალმა პრეზიდენტმა მანილას რელიგიურ კოლეჯში მიიღო, შემდეგ კი სწავლა გააგრძელა ვაშინგტონის ჯორჯტაუნის უნივერსიტეტში. სამშობლოში დაბრუნებულმა ყოფილი პრეზიდენტის ქალიშვილმა გადაწყვიტა ეკონომიკური განათლება გაეფართოვებინა და სწავლა გააგრძელა მანილას უნივერსიტეტში სადაც მიიღო ეკონომიკურ მეცნიერებათა დოქტორის ხარისხი. ჯორჯტაუნის უნივერსიტეტში მასთან ერთად ერთ კურსზე სწავლობდა კიდევ ერთი მომავალი პრეზიდენტი თავისი ქვეყნისა უილიამ ჯეფერსონ ბილ კლინტონი. თითქმის ერთდროულად 2001 წლის 20 იანვარს, მაშინ როცა აშშ-ს პრეზიდენტი ბილ კლინტონი პოსტს ტოვებდა, მისი ფილიპინელი თანაკურსელი მანილაში ეპიფანო დე ლა სანტოსის ტაძართან საზეიმოდ დებდა საპრეზიდენტო ფიცს. აშშ-ში სწავლის შემდეგ ფილიპინებში დაბრუნებული გლორია ცოლად გაჰყვა ადვოკატ ხოსე მიგელ ტუასონ აროიოს, რომელთანაც სამი შვილი შეეძინა. ქალბატონი გლორია ტაგალური ენის გარდა ფლობს ინგლისურსა და ესპანურს. ქალი პრეზიდენტების სია გლორია მაკაპაგალ-აროიოს ბიოგრაფია cidob.org-ზე დაარქივებული 2010-08-17 საიტზე Wayback Machine. ↑ Gloria Arroyo, The Most Powerful Women. Forbes (November 1, 2005). ციტირების თარიღი: June 4, 2007.
Loyal to the Game

Loyal to the Game — ამერიკელი რეპერ ტუპაკ შაკურის მეცხრე სტუდიური ალბომი, რომელიც გამოვიდა 2004 წელს. ალბომში შეტანილი იქნა რეპერის მიერ ჩაწერილი დუბლების რემიქსები. სიმღერებიდან ყველაზე დიდი წარმატება იქონია სინგლმა Ghetto Gospel. ყველა სიმღერის პროდიუსერია ემინემი. Ghetto Gospel - Indian Sunset - ელტონ ჯონი Don't You Trust Me? - Do You Have a Little Time - დაიდო N.I.G.G.A. - (Don't Worry) If There's a Hell Below, We're All Going to Go - კერტის მეიფილდი ↑ https://www.allmusic.com/album/r721552 ↑ http://articles.latimes.com/2005/jan/02/entertainment/ca-rack2 ↑ http://www.popmatters.com/music/reviews/t/tupac-loyaltothegame.shtml ↑ http://www.rapreviews.com/archive/2004_12F_loyalto.html ↑ დაარქივებული ასლი. დაარქივებულია ორიგინალიდან — 2009-05-06. ციტირების თარიღი: 2012-10-10. ↑ "2Pac – Loyal to the Game". Australiancharts.com. Hung Medien. წაკითხვის თარიღი 11 დეკემბერი 2015. ↑ "2Pac – Loyal to the Game" (ჰოლანდიურად). Ultratop.be. Hung Medien. წაკითხვის თარიღი 11 დეკემბერი 2015. ↑ „2Pac ალბომების და სიმღერების ისტორია ჩარტებში (Canadian Albums)“. Billboard. წაკითხვის თარიღი 11 დეკემბერი 2015. ↑ 9.0 9.1 "Longplay-Chartverfolgung at Musicline" (გერმანულად). Musicline.de. Media Control. წაკითხვის თარიღი 11 დეკემბერი 2015. ↑ „Dutchcharts.nl – 2Pac – Loyal to the Game“ (ჰოლანდიურად). Hung Medien. წაკითხვის თარიღი 11 დეკემბერი 2015. ↑ "2Pac – Loyal to the Game". Lescharts.com. Hung Medien. წაკითხვის თარიღი 11 დეკემბერი 2015. ↑ "Irish-charts.com – Discography 2Pac". Hung Medien. წაკითხვის თარიღი 11 დეკემბერი 2015. ↑ http://www.fimi.it/ricerca#/type:artists/show:charts/keyword:Tupac/page:0 ↑ "2Pac – Loyal to the Game". Charts.org.nz. Hung Medien. წაკითხვის თარიღი 11 დეკემბერი 2015. ↑ "2Pac | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 11 დეკემბერი 2015. ↑ „2Pac ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 11 დეკემბერი 2015. ↑ "2Pac ალბომების და სიმღერების ისტორია ჩარტებში" ბილბორდის საუკეთესო რეპ-ალბომები - 2Pac. Prometheus Global Media. წაკითხვის თარიღი 11 დეკემბერი 2015. ↑ "2Pac ალბომების და სიმღერების ისტორია ჩარტებში" ბილბორდის საუკეთესო რიტმ-ენდ-ბლუზური/ჰიპ-ჰოპ ალბომები - 2Pac. Prometheus Global Media. წაკითხვის თარიღი 11 დეკემბერი 2015. ↑ „Tupac Month: 2Pac’s Discography“. ციტირების თარიღი: May 27, 2013. ↑ American certifications – 2 Pac – Loyal to the Game. ამერიკის ხმისჩამწერი კომპანიების ასოციაცია (ივნისი 23, 2011). ↑ British album certifications – 2Pac – Loyal to the Game. ბრიტანეთის ფონოგრამების მწარმოებლების ასოციაცია (2004). შეიყვანეთ Loyal to the Game ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
Pac's Life

Pac's Life — ამერიკელი რეპერ ტუპაკ შაკურის მეათე სტუდიური ალბომი. იგი გამოიცა 2006 წელს, მისი გარდაცვალებიდან 10 წლის შემდეგ. დისკი გამოსცეს ლეიბლებმა Amaru Entertainment და Interscope Records. კრიტიკოსებმა ალბომს არაერთგვაროვანი შეფასება მისცეს. მათი აზრით, მიუხედავად იმისა, რომ ტუპაკის ვოკალი კვლავ და კვლავ მტკიცედ ჟღერდა, ალბომის მუსიკალური ფონი თანამედროვე პროდიუსერული ნამუშევრის ნიმუში უფრო იყო. ↑ დაარქივებული ასლი. დაარქივებულია ორიგინალიდან — 2016-03-03. ციტირების თარიღი: 2011-01-18. ↑ 2.0 2.1 2.2 2.3 ((( Pac's Life > Charts & Awards > Billboard Albums ))). All Media Guide, LLC. Retrieved on 2010-01-30. ↑ დაარქივებული ასლი. დაარქივებულია ორიგინალიდან — 2014-02-22. ციტირების თარიღი: 2012-10-13. ↑ http://www.rapreviews.com/archive/2006_11_pacslife.html ↑ დაარქივებული ასლი. დაარქივებულია ორიგინალიდან — 2014-04-11. ციტირების თარიღი: 2012-10-13. ↑ 6.0 6.1 6.2 6.3 სტივენ ჰანგი. 2 Pac - Pac's Life. lescharts.com. დაარქივებულია ორიგინალიდან — 2011-09-08. ციტირების თარიღი: 2012-03-04. ↑ GFK Chart-Track. Chart-track.co.uk. დაარქივებულია ორიგინალიდან — 2012-06-07. ციტირების თარიღი: 2012-03-04. ↑ სტივენ ჰანგი. (2007-09-28) 2 Pac - Pac's Life. hitparade.ch. ციტირების თარიღი: 2012-03-04.
ზინაიდა გრეჩანი

ზინაიდა გრეჩანი (მოლდ. Zinaida Greceanîi; დ. 7 თებერვალი, 1956) — მოლდოველი პოლიტიკოსი, მოლდოვის რესპუბლიკის კომუნისტების პარტიის წევრი. პრემიერ-მინისტრი 2008-2009 წლებში. 2019 წლიდან მოლდოვის პარლამენტის თავმჯდომარე. ზინაიდა გრეჩანი დაიბადა 1956 წლის 7 თებერვალს ტომსკის ოლქში. მისი მშობლები ცხოვრობდნენ ბრიჩანის რაიონში, მაგრამ კომუნისტური რეჟიმის მსხვერპლნი აღმოჩნდნენ და გადაასახლეს ტომსკის ოლქის ბანაკში. დაამთავრა კიშინიოვის საფინანსო-ეკონომიური კოლეჯი და კიშინიოვის სახელმწიფო უნივერსიტეტი ეკონომისტის სპეციალობით. კოლეჯის დამთავრების შემდეგ, 1974 წლიდან 1991 წლამდე მუშაობდა მთავარ ბუღალტრად, უფროს ინსპექტორ-რევიზორად ბრიჩანის რაიონის ფინანსურ განყოფილებაში. მსგავს თანამდებობებზე მუშაობდა 2000 წლამდე. 2000-2002 წწ. ზინაიდა გრეჩანი გახდა ფინანსთა მინისტრის მოადგილე, ხოლო 2002 წლის 26 თებერვლიდან ფინანსთა მინისტრია. 2005 წლის 10 ოქტომბრიდან კი პირველი ვიცე-პრემიერია. 2008 წლის 21 მარტს მოლდოვის პრეზიდენტის გადაწყვეტილებით დაინიშნა პრემიერ-მინისტრად. 2009 წლის 13 მაისს მოლდოვის კომუნისტურმა პარტიამ ზინაიდა გრეჩანი დაასახელა პრეზიდენტის თანამდებობაზე მთავარ კანდიდატად. გათხოვილია. ჰყავს ორი შვილი. ზინაიდა გრეჩანის ბიოგრაფია ↑ 1.0 1.1 Page on Greceanii at government website დაარქივებული 2008-04-07 საიტზე Wayback Machine. . ↑ "Moldova's Leader Nominates First Female Prime Minister" დაარქივებული 2009-04-15 საიტზე Archive.isCategory:Webarchive template archiveis links, Associated Press (The Moscow Times), 24 March 2008. ↑ "Moldova's Parliament approves new government", Associated Press (International Herald Tribune), 31 March 2008.
ყაზანის უნივერსიტეტი

ყაზანის უნივერსიტეტი — უმაღლესი სახელმწიფო დაწესებულება, ერთ-ერთი უძველესი რუსეთში. იგი მდებარეობს ქალაქ ყაზანის ცენტრში, მდინარე ვოლგის ნაპირას, 800 კმ-ით არის დაშორებული მოსკოვიდან. მილი ბალაკირევი ვლადიმერ ლენინი ლევ ტოლსტოი ვიკისაწყობში არის გვერდი თემაზე: ყაზანის უნივერსიტეტი Kazan (Volga region) Federal University დაარქივებული 2014-03-28 საიტზე Wayback Machine. Museum of History of Kazan University დაარქივებული 2012-02-04 საიტზე Wayback Machine.
ხუმბაბა

ხუმბაბა (აქადურად: 𒄷𒌝𒁀𒁀, ხუმბაბა; შუმერულად: 𒄷𒉿𒉿, ხუვავა) – შუამდინარეთის მითოლოგიის მიხედვით საზარელი გოლიათი, რომელიც იცავს კედრის ტყეს ლიბანში. გვხვდება არაერთ შუმერულ მითში, მათ შორის ყველაზე ცნობილია გილგამეშის ეპოსი. გილგამეშის ეპოსის მიხედვით, გილგამეში და მისი ძმობილი ენქიდუ განიზრახავენ, ჩაიდინონ გმირობა, მოკლან ხუმბაბა და ინანას ტყეში კედრები წამოაქციონ. ხუმბაბასთან ბრძოლაში მათ ეხმარება მზის ღვთაება შამაში. ხანგრძლივი ბრძოლა საბოლოოდ გილგამეშისა და ენქიდუს გამარჯვებით მთავრდება. Stefan Maul (Übers): Das Gilgamesch-Epos. (neu übersetzt und kommentiert) Beck, München 2005. ISBN 3-406-52870-8.
შამაში

შამაში — მზისა და სამართლიანობის ღმერთი აქადურ მითოლოგიაში, ბაბილონსა და ასურეთში. მისი შუმერული ანალოგია ღმერთი უთუ. პანთეონის მეორე ტრიადაში უჭირავს მეორე ადგილი. არის ცისკრის ქაღმერთის, იშთარის ძე. წარმოდგენილი ჰყავდათ ადამიანების მფარველ ღვთაებად, სამართლიანობის და სიკეთის განსახიერებად. შამაში ისნობის ღმერთიცაა. მასზეა დამოკიდებული სიზმრების კეთილად ახდენა. შამაშის საკულტო ადგილები იყო ქალაქები სიფარი და ლარსა. გამოსახავდნენ მთებს შორის ამომავალს, თავზე ტიარით, მხრებიდან გადმოსული სხივებით, ხელში დაკბილული მორკალული მახვილით. კიკნაძე ზ., ქართული საბჭოთა ენციკლოპედია, ტ. 10, თბ., 1986. — გვ. 649.